**A köznevelési törvény változásai – Iskolaérettség**

A köznevelési törvény változásai - itt elsősorban óvodákra vonatkozóan – 3 tényezőre bontható.

* óvodából felmentés csak 4 éves korig adható
* az óvoda utolsó éve kiemelten iskola előkészítő funkciót tölt be
* a gyermekek kötelezően 6 éves korban menne iskolába; felmentés a szülő kérhet, melyet az Oktatási Hivatal által létrehozott külön szervezet bírál el.

A korábbi rendszerben az óvodapedagógus és szülő együttes döntése volt, hogy a gyermekek az óvodában maradhassanak. Az óvodapedagógus folyamatosan megfigyeléseket végez, fejlődési naplót vezet, a nyomon követés eredményeit rögzíti. Az iskolaérettség kérdésében továbbra is számít az óvodapedagógus írásos véleménye és/vagy a fejlődési napló egésze esetleg annak kivonata.

Az óvodáskornak akkor van vége, amikor a gyermek testi, szellemi, lelki fejlettsége eléri az iskola élethez szükséges szintet. A gyermekek nem fejlődnek egyformán, annak iránya és üteme egyéni, ezért sem az óvodába sem az iskolába lépés nem határozható meg egységesen. Érdemes tehát minden esetben beadni a felmentési kérelmeket,h a az óvodapedagógus úgy érzi a gyermeknek még szüksége van egy évre, hogy elérje az iskolaérettség szintjét. Ha indokolt, akkor az óvodapedagógus kérjen szakértői véleményt is, melyet csatolni kell a kérelemhez. Természetesen a szülővel közös álláspontot kell kialakítani és segíteni őt abban, hogy mi hangsúlyozódjék ki a kérelemben.

A gyermekek nem direkt módon készülnek az iskolára. Meg kell élniük a gyermeki létet, amely játékkal, tanulási helyzetekkel segíti a fejlődését, fejleszti a képességeit. Az iskolára való felkészítésnek folyamatosnak, és fokozatosnak kell lenni, valamint egyszerre legyen komplex és differenciált.

A cél az lenne, hogy az iskola élet első két év az óvoda meghosszabbítása legyen. A közös pontoknál a következőket lehetne kiemelni:

* napirend
* sok játék, mozgás
* kreatív helyzetek teremtése
* egyéni értékelés, sajátos visszacsatolási formák